Romas Petrukanecas
Romas Petrukanecas (g. 1973 m. gegužės 16 d. Vilniuje) – olimpietis, irkluotojas baidarininkas, treneris. Didžiausi laimėjimai pasiekti 2002 m.: laimėta Pasaulio taurė, Pasaulio bei Europos čempionatų bronza. 2001 m. baigė Vilniaus pedagoginį universitetą. 1998–2005 m. buvo Lietuvos olimpinio sporto centro auklėtinis, Lietuvos baidarių ir kanojų irklavimo rinktinės narys. Pirmasis treneris Feliksas Rubcovas (1983–1984). Sportinę karjerą baigė po 2006 m. sezono, tapo Lietuvos olimpinio sporto centro baidarių irklavimo treneriu. Vieni žymiausių auklėtinių – Alvydas Duonėla, Egidijus Balčiūnas, Ignas Navakauskas, Aurimas Lankas, Edvinas Ramanauskas, Artūras Seja, Mindaugas Maldonis.